ابوبکر ابن خسرو الاوستاد  " مونیس‌نامه "‌-سینده یازیر:  "' اساطیر قورویوجولاری نین بعضی‌لری سؤیله‌ییرلر کی، قاف آنجاق خریزولیتدن عیبارت‌دیر و دونیا اوزرینده کی  گؤی اونا گؤره ماوی‌دیر کی، اوندا خریزولیت-داغ عکس اولونور. یئر اوزونون بوتون تورپاق‌لاری اورا باغلانیر. کایناتین دوز اورتاسیندا یئرلشدیگی اوچون دونیا اونون زیروه‌سیندن نوخود بویدا گؤرونور. قاف داغی ماوی زومروددن یارادیلیب. دونیانین بوتون دامارلاری قاف داغی‌نین هامیسی - قورویوجوسو هرکاییلین الینده جمع‌لشیر. دونیادا ائله بیر شهر، کند، ویلایت، اؤلکه، گوشه یوخدور کی، یئرآلتی دامارلاری ایله قاف داغلارینا باغلانماسین. آللاهین هانسی اؤلکه‌یه غضبی توتسا، هرکاییل اونون سو دامارلارینی کسیر، نملیگین قارشیسی آلینیر، اورادا قوراقلیق و فلاکت باش آلیب گئدیردی. بوتون بولاق‌لار، آرخلار، چایلار قورویور، بیتکی‌لر، اوتلار سوسوزلوقدان محو اولوردو. زلزله‌نین ده باش وئرمه‌سینه سبب تانری‌نین اینسان‌لارا غضبی‌دیر. هرکاییل اولو آللاهدان امر آلان کیمی، آدام‌لاری قورخوتماق مقصدیله او دییارین قافداکی دامارلارینی برک-برک سیلکله‌ییر، نتیجه ده یئرین آلتی اوستونه چئوریلیر، یا دا یئر یاریلیب، بوتون جانلی‌لاری اودور. هرکاییل دئییردی: «تانری نین بویروغو اولسا، قاف داغیندان کئچن بوتون دامارلارا کوی وورارام، دونیا جهنم تک جانلی‌لارین باشینا دارالار. لاکین یارادانین قایغیسی ایله چوخلاری‌نین قوللوغوندا دورورام، بؤیوک گوناه ایشله‌دن‌لرین ایسه یاشادیقلاری اراضی‌لرین دامارلارینی بوروب، اونلاری مین جور اذیته دوچار ائدیرم»   '"